વેરહાઉસમાં સતત શક્તિશાળી વિસ્ફોટોને પગલે અનેક કિલોમીટરો સુુધી વિસ્ફોટોના અવાજ સંભળાઈ રહ્યા હતા અને આગના ગોટેગોટા પણ દૂર સુધી દેખાઈ રહ્યા હતા. વેરહાઉસ વિસ્ફોટક કેમિકલથી ખીચોખીચ ભરેલું હોવાના કારણે લાંબા સમય સુધી સતત વિસ્ફોટો થયા હતા. આ વિસ્ફોટો એટલા શક્તિશાળી હતા કે, આસપાસના વિસ્તારમાં દૂર સુધી જમીન પણ ધુ્રજી હતી. આ વિસ્ફોટો વખતે આશરે દસ હજાર લોકોને સ્થળાંતર કરાવીને સલામત સ્થળે ખસેડવામાં આવ્યા હતા. ચીનની સમાચાર એજન્સીઓના મતે, કેમિકલના કારણે આગ લાગી હોવાથી ફાયર ફાઈટર આગ ઓલવવા પાણીનો ઉપયોગ કરી શકે એમ ન હતા. આ કારણોસર ફાયર ફાઈટરે રેતીથી આગને કાબૂમાં લેવાનો પ્રયાસ કર્યો હતો. આ દુર્ઘટનાને કાબૂમાં લેવા આસપાસના લોકો પણ સ્વૈચ્છિક રીતે જોડાઈ ગયા હતા.